Η εμπειρία της μαστεκτομής: μεταβολή και διαχείριση της ενσώματης ταυτότητας
Creators: name: Ζηλιασκοπούλου, Δέσποινα Β.
Publisher: name: Aristotle University of Thessaloniki
Year: 2010
Subjects: Μαστεκτομή
Φαινομενολογία
Φεμινισμός
Mastectomy
Phenomenology
Feminism

description: Ο στόχος της παρούσας έρευνας είναι η μελέτη της εμπειρίας της μαστεκτομής και των συνεπειών που αυτή έχει στην ενσώματη ταυτότητα. Οκτώ γυναίκες που είχαν υποβληθεί σε μαστεκτομή συμμετείχαν εθελοντικά σε ημιδομημένες συνεντεύξεις. Για την ανάλυση των συνεντεύξεων χρησιμοποιήθηκε η Φαινομενολογική Ανάλυση που προτείνεται από τον Moustakas (1994). Επιπλέον, σε μια προσπάθεια βαθύτερης κατανόησης της συγκεκριμένης εμπειρίας, η έρευνα αξιοποίησε το κοινωνιολογικό έργο του Goffman (1963) που αφορά το «στίγμα». Παράλληλα, η υιοθέτηση μιας φεμινιστικής οπτικής προσέφερε τη δυνατότητα για μια κριτική αντίληψη του κοινωνικού και πολιτισμικού πλαισίου στο οποίο βιώνεται η συγκεκριμένη εμπειρία (Thomas- MacLean, 2005). Από την ανάλυση των συνεντεύξεων έγινε φανερό ότι οι σωματικές αλλαγές που επιφέρει η μαστεκτομή οδηγούν στη μεταβολή της ενσώματης ταυτότητας και στην ανάπτυξη μιας αίσθησης διαφορετικότητας, η οποία αφορά την απώλεια της υγείας και της θηλυκότητας. Επιπλέον, η αίσθηση της διαφορετικότητας βιώνεται έντονα σε διαπροσωπικό επίπεδο και επηρεάζεται από τις αξίες του κοινωνικού και πολιτισμικού πλαισίου. Οι γυναίκες φάνηκε να υιοθετούν μια σειρά στρατηγικών διαχείρισης της απώλειας του στήθους τους, στις οποίες συμπεριλαμβάνονται η τροποποίηση της συμπεριφοράς στις διαπροσωπικές σχέσεις, η χρήση του επιθέματος και η υποβολή σε αποκατάσταση στήθους. Ωστόσο, φαίνεται ότι η αίσθηση της διαφορετικότητας δεν εξαλείφεται ποτέ, καθώς οι γυναίκες «κουβαλούν» το στίγμα της απώλειας του στήθους τους για πολλά χρόνια μετά την ίαση. Τα αποτελέσματα αυτά συμβάλλουν σημαντικά στη θεωρητική κατανόηση της εμπειρίας της μαστεκτομής, καθώς αναδεικνύουν σημαντικές πτυχές της συγκεκριμένης εμπειρίας που αφορούν τη μεταβολή και τη διαχείριση της ενσώματης ταυτότητας. Παράλληλα, προσφέρουν χρήσιμες κατευθύνσεις για την παροχή εξατομικευμένων υπηρεσιών ψυχικής υγείας στις γυναίκες που έχουν υποβληθεί σε μαστεκτομή. Τέλος, καταδεικνύουν την αναγκαιότητα της διεξαγωγής ποιοτικών ερευνών για την περαιτέρω διερεύνηση και την κατανόηση της συγκεκριμένης εμπειρίας των γυναικών.
description: The objective of the present research is the study of the experience of mastectomy and its consequences in the embodied self. Eight women who had undergone mastectomy voluntarily participated in semi- structured interviews. The Phenomenological Analysis suggested by Moustakas (1994) was employed for the data analysis. Moreover, in an attempt to better understand the particular experience, the research utilized sociological work of Goffman (1963) that refers to “stigma”. In parallel, the adaptation of a feminist perspective gave the chance for a critical awareness of the social and cultural background in which the specific experience is lived through (Thomas- MacLean, 2005). From the data analysis it became obvious that the bodily changes caused by mastectomy result in a change of embodied self and develop a sense of differentiation related to health and femininity issues. Moreover, the sense of differentiation is experienced intensely at the interpersonal level and is affected by the values of the social and cultural background. It was shown that women adopt a series of coping strategies that allow them to manage breast loss, which include behavioral modification of interpersonal relationships, use of prosthesis and undergoing treatment for breast reconstruction. However, it was evident that the sense of differentiation is not completely eradicated and that women “carry” the stigma of breast loss for many years after the cure. This evidence contributes to the theoretical understanding of the experience of mastectomy, while shedding light on important aspects of the change and management of the embodied self. Moreover, it points towards useful conclusions in the provision of individualized mental health services to women that have undergone mastectomy. Finally, it underlines the necessity for qualitative research to further explore and understand the particular experience of women.